Темекі тартатын қызбен сүйіскенше, күлсалғышты жалаған жақсы
"Темекі тартатын қызбен сүйіскенше, күлсалғышты жалаған жақсы"|"https://madeniportal.kz/adebiet/temeki-tartatyn-qyzben-suiiskense-kulsalgysty-zalagan-zaqsy"
TITLE: Темекі тартатын қызбен сүйіскенше, күлсалғышты жалаған жақсы
URL: https://madeniportal.kz/adebiet/temeki-tartatyn-qyzben-suiiskense-kulsalgysty-zalagan-zaqsy
META: "Темекі тартатын қызбен сүйіскенше, күлсалғышты жалаған жақсы"|"https://madeniportal.kz/adebiet/temeki-tartatyn-qyzben-suiiskense-kulsalgysty-zalagan-zaqsy"
TOTAL WORDS: 157
TEXT: …Бір мезгілде көптің арасымен сығылыса жылжып, меруерттей мөлдіреген бір қыздың тақалып келе жатқанын байқадым. Жас ботадай монтия қарайтыны бар екен. Түсі игіден түңілме деуші еді, мен де ұмсына түсіп, кеудесіне қыса ұстаған ауыр сөмкесіне қол соза бердім. Жәрдемдесу парыз шығар… Ол да ығытымды бағып, күлімсіреген күйде әжептәуір салмақты нәрсені асықпай алдыма жайғастырады. Бірақ дәл жаныма келгенде жаңа ғана іш жылытқан бойжеткенді мезетте жақтырмай қалып едім. Аузынан темекі исі бұрқ еткен. Шылым шегетін қыздарды ұнатпайтын әдетім. Лып еткен көңіл күйін жасыра алмай қалатыным да бар. Тіпті, түсім бұзылып кетсе керек. Оны қыз да аңғарды. Өз-өзінен қолма-қол жүдеп, томсырайып қалды. Енді қайтейін! Баяғы жастау кезде «Темекі тартатын қызбен сүйіскенше, күлсалғышты жалаған жақсы!» дейтін сөзді естуші ек. Сол жадымда қалып қойыпты. Әрине, мына сұлумен аймаласудың ыңғайы келе қоймас, әйтсе де сонша шылымқор болып не әкетіп барады екен деп кіжініп те қоям іштей…. Құлтөлеу Мұқаш ЖАҢАЛЫҚТАР АЙМАҚТАР АВТОРЛАР СҰХБАТТАР MADENI TV ӘДЕБИЕТ ТЕАТР МУЗЕЙ КІТАПХАНА МУЗЫКА КИНО БЕЙНЕЛЕУ ӨНЕРІ САЛТ-ДӘСТҮР ТУРИЗМ
